7.  ข้อพิพาททางกฎหมาย

บริษัทฟ้องเรียกชำระหนี้จากลูกหนี้ ดังนี้

1.  บริษัทได้ยื่นข้อพิพาทต่อสำนักงานอนุญาโตตุลาการ กระทรวงยุติธรรม ลูกหนี้รายบริษัท
    อมิวส์เม้นท์เวิลด์ จำกัด เมื่อวันที่ 24 กุมภาพันธ์ 2540
    เรียกร้องให้ลูกหนี้ชำระค่าก่อสร้างตามสัญญาค้างชำระ
    คืนเงินประกันผลงานก่อสร้างและชำระค่าผลงานก่อสร้างงานเพิ่มเติม
    งานโครงการสวนสนุกฟิวเจอร์เวิลด์ รวม 39,142,065.47 บาท
    ดอกเบี้ยค้างชำระจนถึงวันเสนอข้อพิพาทรวม 4,026,295.07 บาท รวมทั้งสิ้น
    43,168,360.54 บาท สำนักงานอนุญาโตตุลาการวินิจฉัยชี้ขาดเมื่อวันที่ 10 มกราคม 2543
    ให้ลูกหนี้ชำระหนี้ตามข้อเรียกร้องทุกประการ แต่ยังไม่สามารถติดต่อให้ลูกหนี้ชำระหนี้ได้
    บริษัทจึงดำเนินการยื่นคำร้องต่อศาลแพ่งเพื่อพิจารณาไต่สวนและพิพากษาเพื่อบังคับคดี
    ศาลแพ่งได้ตัดสินบังคับให้ลูกหนี้ชำระหนี้ ซึ่งได้ส่งคำบังคับให้ลูกหนี้ปฏิบัติตามคำพิพากษา
    และได้ขอให้ศาลแพ่งตั้งเจ้าพนักงานบังคับคดีแล้ว คดีอยู่ในชั้นบังคับคดี

2.  บริษัทได้ยื่นฟ้องคดีแพ่งต่อบริษัท ภัทรมารีน่า จำกัด เมื่อวันที่ 20 เมษายน 2542
    ในข้อหาผิดสัญญา เรียกชำระหนี้ค่าก่อสร้างเป็นเงินรวม 48,014,729.60 บาท
    ศาลมีคำพิพากษาเมื่อวันที่ 19 มีนาคม 2545 ให้บริษัทชนะคดี ลูกหนี้ไม่อุทธรณ์
    คดีอยู่ในชั้นบังคับคดี

3.  บริษัทได้ยื่นฟ้องคดีแพ่งต่อบริษัท เอส จี สตาร์ พร็อพเพอร์ตี้ จำกัด เมื่อวันที่ 28 พฤษภาคม
    2542 ในข้อหาผิดสัญญา เรียกชำระหนี้ค่าก่อสร้างเป็นเงินรวม 49,970,846.81 บาท
    ศาลมีคำสั่งให้บริษัทชนะคดีเมื่อวันที่ 21 พฤษภาคม 2544
    แต่ศาลล้มละลายกลางมีคำสั่งให้ฟื้นฟูกิจการของลูกหนี้
    โจทก์จึงต้องยื่นคำขอรับชำระหนี้ในคดีฟื้นฟูกิจการของลูกหนี้ตามรายละเอียดในข้อ 4

4.  บริษัทได้ยื่นคำขอรับชำระหนี้ค่าจ้างก่อสร้างและคืนเงินประกันผลงานต่อ บริษัท เอส จี
    สตาร์พร็อพเพอร์ตี้ จำกัด ในฐานะเจ้าหนี้รายที่ 39
    เจ้าพนักงานพิทักษ์ทรัพย์ได้มีคำสั่งให้ลูกหนี้ชำระหนี้เป็นจำนวนเงินรวม 42,519,126.50 บาท
    พร้อมดอกเบี้ยในอัตราร้อยละ 7.5 ต่อปี ของต้นเงิน 31,793,806.32 บาท
    นับแต่วันถัดจากวันที่ศาลมีคำสั่งให้ฟื้นฟูกิจการ จนกว่าจะชำระเสร็จสิ้น
    ขณะนี้คดีอยู่ในระหว่างการปฏิบัติตามแผนฟื้นฟูกิจการของลูกหนี้
    โดยผู้บริหารแผนของลูกหนี้ได้ขอแก้ไขแผนและศาลมีคำสั่งเห็นชอบด้วยกับข้อเสนอแก้ไขแผน
    เมื่อวันที่ 15 มีนาคม 2547 ตามมติของที่ประชุมเจ้าหนี้
    ขณะนี้คดีอยู่ระหว่างปฎิบัติตามแผนฟื้นฟูกิจการของลูกหนี้

5.  บริษัทได้ยื่นฟ้องคดีแพ่ง ต่อ บริษัท หมู่บ้านเสรี จำกัด เมื่อวันที่ 25 มิถุนายน 2542
    ในข้อหาผิดสัญญา เป็นเงินรวม 15,225,623.09 บาท ศาลสั่งจำหน่ายคดีชั่วคราว
    เนื่องจากจำเลยถูกศาลล้มละลายกลางมีคำสั่งให้ฟื้นฟูกิจการ
    ขณะนี้คดีอยู่ระหว่างปฏิบัติตามแผนฟื้นฟูกิจการของลูกหนี้
    โดยผู้บริหารแผนของลูกหนี้ได้ขอแก้ไขแผนและศาลมีคำสั่งเห็นชอบกับข้อเสนอแก้ไขแผนเมื่อวันที่
    27 มกราคม 2547 ตามมติของที่ประชุมเจ้าหนี้
    ปัจจุบันได้รับชำระหนี้ตามแผนฟื้นฟูกิจการในคดีดังกล่าวครบถ้วนแล้ว

6.  บริษัทได้ยื่นฟ้องคดีแพ่งต่อบริษัท วัฒนวนา จำกัด เมื่อวันที่ 31 สิงหาคม 2542
    ในข้อหาผิดสัญญารับสภาพความผิดและหักกลบลบหนี้ เป็นเงินรวม 82,556,630.25 บาท
    ศาลได้มีคำพิพากษาเมื่อวันที่ 10 ตุลาคม 2545 ให้บริษัทชนะคดี
    ลูกหนี้ได้ยื่นอุทธรณ์ต่อศาลแพ่งกรุงเทพใต้ ต่อมา ลูกหนี้ได้ยื่นคำร้องขอฟื้นฟูกิจการ
    แต่ได้ส่งเอกสารแจ้งเรื่องฟื้นฟูกิจการมาให้บริษัทไปยังที่อยู่เก่า
    บริษัทจึงไม่ได้ยื่นคำขอรับชำระหนี้ภายในกำหนดเวลา อย่างไรก็ตาม
    บริษัทได้ดำเนินการยื่นคำขอรับชำระหนี้เมื่อวันที่ 13 กันยายน 2549 ต่อศาลล้มละลายกลาง
    โดยเจ้าพนักงานพิทักษ์ทรัพย์ได้กำหนดให้บริษัทเป็นเจ้าหนี้รายที่ 11 ต่อมา ผู้ทำแผนของลูกหนี้
    และบริษัทบริหารสินทรัพย์ กรุงเทพพาณิชย์ จำกัด
    ได้ยื่นคำร้องโต้แย้งคำขอรับชำระหนี้ของบริษัท
    เจ้าพนักงานพิทักษ์ทรัพย์จึงได้นัดสอบสวนพยานฝ่ายบริษัทประกอบคำขอรับชำระหนี้ในการฟื้นฟูกิจการในวันที่
    14 ธันวาคม 2549 ขณะนี้ อยู่ระหว่างรอผลการสอบสวนของเจ้าพนักงานพิทักษ์ทรัพย์

7.  บริษัทได้ยื่นฟ้องคดีแพ่งต่อบริษัท แอลพีซีบี จำกัด เมื่อวันที่ 17 มีนาคม 2543 ในข้อหาผิดสัญญา
    เป็นเงินรวม 18,703,183.91บาท ศาลมีคำพิพากษาเมื่อวันที่ 21 มิถุนายน 2545
    ให้บริษัทชนะคดี ขณะนี้อยู่ระหว่างการบังคับคดี

8.  บริษัทได้ยื่นฟ้องคดีแพ่งต่อบริษัท แอลพีซีจี จำกัด (หรือ บริษัท เดอะเสรีเซ็นเตอร์ จำกัด)
    ในข้อหาผิดสัญญา เป็นเงินรวม 58,211,578.13 บาท ศาลมีคำพิพากษาให้บริษัทชนะคดี
    คดีถึงที่สุดเนื่องจากจำเลยมิได้ยื่นอุทธรณ์ ขณะนี้อยู่ในชั้นบังคับคดี

9.  บริษัทได้ยื่นข้อพิพาทต่อสำนักอนุญาโตตุลาการ กระทรวงยุติธรรม ลูกหนี้ราย บริษัท แอลพีซีจี
    จำกัด (หรือ บริษัท เดอะเสรีเซ็นเตอร์ จำกัด) คณะอนุญาโตตุลาการได้มีคำสั่งชี้ขาดเมื่อวันที่
    29 สิงหาคม 2546 ให้ผู้คัดค้านชำระเงินจำนวน 28,517,193.75 บาท
    พร้อมด้วยดอกเบี้ยอัตราร้อยละ 7.5 ต่อปีของเงินต้น 26,717,003.51 บาท
    นับแต่วันยื่นข้อร้องเป็นต้นไปจนกว่าชำระเสร็จให้แก่ผู้เรียกร้อง เมื่อวันที่ 10 มกราคม 2549
    บริษัทได้ยื่นคำร้องต่อศาลจังหวัดสมุทรปราการเพื่อขอให้ศาลพิพากษาตามคำชี้ขาดของอนุญาโตตุลาการ
    ซึ่งในวันที่ 24 กรกฎาคม 2549
    ศาลจังหวัดสมุทรปราการได้มีคำพิพากษาให้ลูกหนี้ชำระหนี้ดังกล่าวพร้อมดอกเบี้ยให้แก่บริษัท
    ปัจจุบัน คดีอยู่ในชั้นบังคับคดี

10. บริษัทได้ยื่นฟ้องคดีแพ่งต่อบริษัท แอลพีซีเอ จำกัด (หรือ บริษัท พรีเมียร์ เอสเตท
    ดีเวลลอปเม้นท์ จำกัด) ในข้อหาผิดสัญญา เป็นเงินรวม 5,037,458.56 บาท
    ศาลมีคำสั่งให้จำหน่ายคดีชั่วคราวเนื่องจากลูกหนี้ถูกศาลล้มละลายมีคำสั่งให้ฟื้นฟูกิจการ
    ซึ่งบริษัทได้ยื่นคำขอรับชำระหนี้เป็นเจ้าหนี้รายที่ 7
    ซึ่งเจ้าพนักงานพิทักษ์ทรัพย์ได้มีคำสั่งให้ได้รับชำระหนี้จำนวนเงิน 2,919,875.84 บาท
    พร้อมดอกเบี้ยของต้นเงิน 2,176,194.67 บาท
    ขณะนี้อยู่ระหว่างการปฏิบัติตามแผนฟื้นฟูกิจการของลูกหนี้

11. บริษัทได้ยื่นข้อพิพาทต่อสำนักอนุญาโตตุลาการ กระทรวงยุติธรรม
    ลูกหนี้รายกิจการร่วมค้าเอ็นวีพีเอสเคจี
    โครงการระบบรวบรวมและบำบัดน้ำเสียเขตควบคุมมลพิษ จังหวัดสมุทรปราการ
    ขณะนี้อยู่ระหว่างการแต่งตั้งอนุญาโตตุลาการ หนี้ที่พิพาทมีจำนวนเงินเท่ากับ
    282,154,220.03 บาท

ลูกหนี้ค้างชำระซึ่งบริษัทได้ยื่นฟ้องตามรายละเอียดข้างต้น ได้มีการตั้งสำรองหนี้สูญไว้เต็มจำนวนแล้ว
ดังนั้น หากบริษัทได้รับชำระหนี้ จะบันทึกเป็นเงินสดรับจากลูกหนี้และจะทำให้ลดยอดค่าเผื่อหนี้สูญลง